Z A P I S N I K
 22. sjednice Vijeća Mjesnog odbora „Mimara“
održane 15. ožujka 2023. godine
u prostorijama MO Mimara, Vodnikova 15, s početkom u 18 sati


U 17 sati počinje 21. sjednica Vijeća Mjesnog odbora Mimara. Prisutne članice Vijeća Mjesnog odbora (MO) Mimara su Lina Budak, Nada Jagetić, Ana Podnar i Iva Špoljar Šarić. 

Predsjednica Vijeća MO Mimara pozdravlja prisutne i konstatira da su na sjednici prisutne sve članice Vijeća, čime su stečeni uvjeti za raspravu i pravovaljano odlučivanje.



DNEVNI RED


1. Izvješće o radu Vijeća Mjesnog odbora „Mimara“ za 2022.
1. Program rada Vijeća Mjesnog odbora „Mimara“ za 2023.
1. Upiti građana
1. Razno



Isti je prihvaćen te predsjednica Vijeća MO Mimara otvara raspravu o zapisniku s 21. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 21. sjednice Vijeća MO Mimara održane 15. veljače 2023. godine.


1. Na početku sjednice, predsjednica Vijeća obavještava članove o izradi Izvješća o radu za 2022. MO Mimara. Pristupa se glasanju o Izvješću o radu za 2022. godinu te je rezultat glasanja sljedeći: 
	
	

	Članice Vijeća
	Točka 1.
Izvješća o radu za 2022.

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+



Slijedom navedenog, članice MO Mimara donose Izvješće o radu za 2022. MO Mimara.






IZVJEŠĆE O RADU

Vijeća Mjesnog odbora „Mimara“ za  2022. godinu
U 2022. godini  Vijeće Mjesnog odbora održalo je ukupno  12 sjednica.

Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 
PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama.  Usko je surađivao s predsjednikom Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora. 
POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu se povjerili. Sudjelovao  je u pripremi prioriteta za 2023. godinu.
ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali. U lipnju 2022. član Vijeća Boris-Neven Beker je podnio ostavku pa Vijeće Mjesnog odbora nastavlja obavljati poslove sa 4 člana.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.
ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 




2. Na početku sjednice, predsjednica Vijeća obavještava članove o Programu rada Vijeća Mjesnog odbora „Mimara“ za 2023. Pristupa se glasanju o Programu rada Vijeća Mjesnog odbora „Mimara“ za 2023. godinu te je rezultat glasanja sljedeći: 
	
	

	Članice Vijeća
	Točka 2.
Program rada Vijeća za 2023.

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+



Slijedom navedenog, članice MO Mimara donose Program rada Vijeća Mjesnog odbora „Mimara“ za 2023. godinu.


   PROGRAM RADA VIJEĆA
           MJESNOG ODBOR „MIMARA“
            ZA 2023. GODINU


Na temelju Poslovnika i Pravila Vijeća Mjesnog odbora“ Mimara“, te sukladno Statutu Grada Zagreba,  svoj program za 2023. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Mimara“.

Vijeće  Programom rada obvezno:  

1. Donosi financijski plan   
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeća  Mjesnog odbora „Mimara“
4. Prati realizaciju Plana  komunalnih aktivnosti i Programa održavanja komunalne
       infrastrukture
5. Raspravlja i donosi zaključke na osnovi zahtjeva građana 

6. Raspravlja i donosi  mišljenja o prijedlozima akata o kojima gradonačelnik , Gradska skupština ,gradski uredi  i vijeće gradske četvrti traže mišljenje vijeća mjesnih odbora
7. Odlučuje o raspolaganju imovinom Mjesnih odbora


                   Vijeće može donijeti plan potreba za aktivnostima , programima i projektima unapređenja
                   kvalitete života građana koji su od interesa za pojedini dio mjesnog odbora ili za cijeli mjesni 
                   odbor i utvrđuje prioritete u njegovoj realizaciji.    
  
Program rada Vijeće Mjesnog odbora“ Mimara“ temelji se i na kontinuitetu svih prethodnih    aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora 
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji Grad, te osigurati prostore i druge uvjete za njihovu realizaciju. 


Realizacija navedenog Programa rada ovisiti će o: 

· sudjelovanju članova vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji Grad 
· suradnji građana Gradske četvrti Donji Grad


3. U nastavku predsjednica Vijeća obavještava članove o zaprimljenim upitima. M.I. poslao je zamolbu da se vrati ploča s nazivom Crnatkove ulice na križanju Savske i Crnatkove ulice kod Konzuma. Pristupa se glasanju o navedenom prijedlogu te je rezultat glasanja sljedeći:

	Članice Vijeća
	Točka 3.
Vraćanje ploče s nazivom Crnatkove ulice

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+

	


Slijedom navedenog, članice MO Mimara donose zaključak da traže vraćanje ploče s nazivom Crnatkove ulice na križanju Savske i Crnatkove ulice.


ZAKLJUČAK

O vračanju ploče s nazivom Crnatkove ulice

0. [bookmark: _Hlk99355106]Vijeće Mjesnog odbora „Mimara“ traži vračanje ploče s nazivom Crnatkove ulice, na križanju Savske i Crnatkove kod Konzuma.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.






4. Pod temom Razno, predsjednica Vijeća obavještava članove o pristiglim obavijestima. 
a) Stigla je obavijest o projektu „Razvoj turističke ponude u gradskim četvrtima“ s pozivom na radionicu u četvrtak 6. 4. 2023. u 17 sati. 
b) Stigla je zamolba iz Gradskog ureda za mjesnu samoupravu, civilnu zaštitu i sigurnost za ispunjavanje ankete vezane za izradu Strategije zelene urbane obnove Grada Zagreba s ciljem osmišljavanja sustavnog pristupa planiranju, oblikovanju, upravljanju i održavanju zelene infrastrukture te kružnom gospodarenju prostorom i zgradama. Neke članice su je već ispunili, neki budu do 30. ožujka 2023. godine. 
c) Iz Gradskog ureda za gospodarstvo, ekološku održivost i strategijsko planiranje stigla je anketa o deficitarnim zanimanjima obrtničke djelatnosti te članice MO Mimara ispunjavaju anketu i navode 14 deficitarnih zanimanja (vodoinstalater, ličioc, dimnjačar, majstor za plin, keramičar, električar, serviser malih kućanskih aparata, vulkanizer, urar, postolar, frizer, pediker, kozmetičar i krojač). 

U nastavku članice VMO Mimara razgovaraju o Festivalu svjetlosti koji se ove godine održava i na Mažuranićevom trgu. Tijekom pripreme festivala, neke su članice svjedočile vožnji kamiona po parku u pripremi instalacije i devastaciji zelenih površina. Članice VMO smatraju da osim uništavanja zelenih površina, takva su događanja neprihvatljiva i iz ekoloških razloga. Članice VMO Mimara ističu da se protive održavanju ovakvih događanja u užem centru grada, posebno Lenuzzijevoj potkovi, na zaštićenim javnim prostorima. Pristupa se glasanju te je rezultat glasanja sljedeći: 
	
	
	

	Članice Vijeća
	Točka 4.
Zabrana festivala na zaštićenim javnim prostorima

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+

	   
	


Slijedom navedenog, članice MO Mimara donose zaključak da predlažu zabranu održavanja događanja sličnih Festivalu svjetlosti u užem centru grada, posebno Lenuzzijevoj potkovi, na zaštićenim javnim prostorima.


ZAKLJUČAK

O zabrani održavanja događanja sličnih Festivalu svjetlosti
           

0. Vijeće Mjesnog odbora „Mimara“ predlaže zabranu održavanja događanja sličnih Festivalu svjetlosti u užem centru grada, posebno Lenucijevoj potkovi i na zaštićenim javnim prostorima zbog devastacije zelenih površina , takva događanja su neprihvatljiva i iz ekoloških razloga.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


Završno se raspravlja o aktualnostima na području MO Mimara, o već donesenim zaključcima te o njihovom izvršenju. Članice MO Mimara ističu kako nemaju nikakve povratne informacije o zaključcima te zahtijevaju od Vijeća Gradske četvrti da ih obavijesti o istima. 

Ponavljaju se sljedeći zaključci: 
· MO Mimara traži od Gradske četvrti završetak sanacije atletske staze na Srednjoškolskom igralištu kao i cjelokupnu obnovu i uređenje navedenog igrališta.

· MO Mimara traži od Gradske četvrti uklanjanje praznog kioska u Vodnikovoj ulici jer kiosk ne radi već više od godine dana i samo zauzima prostor nogostupa namijenjen pješacima.

· MO Mimara traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 

· MO Mimara traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.

· MO Mimara traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.

· MO Mimara traži od Čistoće redovito čišćenje i pranje obje strane Crnatkove ulice uključujući i južni dio nogostupa koji je odvojen zelenom površinom od ceste.


Kako više nije bilo pitanja ni komentara, članice Vijeća MO Mimara dogovaraju termin sjedeće sjednice za 19. travnja 2023. godine u 18.00 sati.


Sjednica je završila u 18.45 sati. 

Zapisnik vodila: Iva Špoljar Šarić

Zagreb, 15. ožujka 2023.

Predsjednica Vijeća
Mjesnog odbora „Mimara“

Iva Špoljar Šarić, v.r.



Klasa: 024-08/23-003/566
Urbroj: 251-13-11-1/007-23-2

